1965. aasta Lääne-Saksamaa parlamendivalimised

Lääne-Saksamaa 1965. aasta parlamendivalimised on 19. septembril 1965 toimunud Lääne-Saksamaa valimised, kus valiti Bundestagi 5. koosseis. Valimised võitis CDU-CSU, kes jätkas koalitsiooni Vaba Demokraatliku Parteiga. Peale 1961. aastal valimisi moodustas Konrad Adenauer CDU-CSU ja FDP koalitsiooni. FDP oli aga tema poolt hääletamiseks läbi surunud nõudmise, et Adenauer veel samal ametiajal tagasi astub. 10. oktoobril 1962 avaldati ajalehes Der Spiegel artikkel, mis avaldas kahtlust Bundeswehri kaitsevalmiduse üle, artiklis sisaldus ka ühe NATO komandöri hinnang. Kaitseminister Franz-Josef Strauß (CSU) süüdistas Spiegelit riigireetmises (41 riigisaladuse lekitamises). 26. oktoobril kella 21 paiku tungis politsei Hamburgis Spiegeli peakorterisse, peatoimetaja Rudolf Augstein koos toimetajate Claus Jacobi ja Johannes Engeliga arreteeriti. Ka artikli autor Conrad Ahlers, kes oli parasjagu Hispaanias puhkusel, arreteeriti öösel hotellis. Adenauerit teavitati Straußi tegevusest, kuid FDP justiitsminister Wolfgang Stammberger jäi otsustest kõrvale. Strauß oli sunnitud tunnistama, et ta oli ise helistanud Madridi Lääne-Saksamaa suursaatkonna sõjaväeatašeele ja palunud tal Ahlers arreteerida. Tegevus kutsus esile suured meeleavaldused üle riigi, 19. novembril andsid valitsuse viis FDP ministrit sisse lahkumisavaldused. Adenauer suutis koalitsiooni lagunemist vältida Straußi ametist vabastamisega ja 14. detsembril vahetus valitsuse koosseis. Samas suurendas skandaal survet tema tagasiastumiseks. Viimastel aastatel polnud Adenaueri suhted asekantsleri, majandusminister Ludwig Erhardiga (CDU) head ja ta üritas takistada Erhardi saamist tema järglaseks kantslerina, mis aga ei õnnestunud. 11. oktoobril 1963 astus Adenauer tagasi, tema asemel sai kantsleriks 17. oktoobril 1963 Erhard, jätkus senine CDU-CSU ja FDP koalitsioon. Valimistel oli CDU-CSU kantslerikandidaadiks Ludwig Erhard, SPD kandidaadiks sarnaselt eelmistele valimistele Willy Brandt. Erhard kui Saksamaa 1950.-1960. aastate majandusime (Wirtschaftswunder) rajaja oli veel populaarne, sest 1965. aastal oli majandus veel heas seisus. Ta lubas tulumaksu langetada ja suurendada sotsiaalhoolekande kulutusi. Valimiste ajal oli Lääne-Saksamaal kokku 38 510 395 hääleõiguslikku inimest. Valimas käis kokku 33 416 207 inimest ehk 86,77% valijaskonnast. Liidumaade kaupa jagunesid kohad järgmiselt: Senine CDU-CSU ja FDP koalitsioon jätkus, kantsleriks sai Ludwig Erhard. "Bedingt abwehrbereit". Der Spiegel (saksa). 9. oktoober 1962. ISSN 2195-1349. Vaadatud 1. märtsil 2023. "Sie Kamen in der Nacht". Der Spiegel (saksa). 1962 (45): 54–85. 1962. Originaali arhiivikoopia seisuga 1. märts 2023. Vaadatud 1. märtsil 2023. Gunkel, Christoph (21. september 2012). "50th Anniversary of the SPIEGEL Affair". Der Spiegel (inglise). ISSN 2195-1349. Vaadatud 1. märtsil 2023. "Scandal and intrigue – DW – 10/10/2012". dw.com (inglise). Vaadatud 1. märtsil 2023. "Bundestag election 1965 - The Federal Returning Officer". www.bundeswahlleiter.de. Vaadatud 1. märtsil 2023. "Deutscher Bundestag seit 1949 - Wahl zum 5. Bundestag am 19.09.1965". www.wahlen-in-deutschland.de. Vaadatud 1. märtsil 2023. "Bundestagswahl 1965 - Zweitstimmen und Sitze in den Bundesländern". www.election.de. Vaadatud 1. märtsil 2023.